               EUROPSKA KOMISIJA
            Bruxelles, 19.12.2018.
            COM(2018) 893 final
            2018/0433(COD)
            Prijedlog
            UREDBE EUROPSKOG PARLAMENTA I VIJEĆA
            o zajedničkim pravilima kojima se osigurava osnovna zračna povezanost s obzirom na povlačenje Ujedinjene Kraljevine Velike Britanije i Sjeverne Irske iz Unije
            (Tekst značajan za EGP)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji. To znači da će se, ako se sporazum o povlačenju
                     1
                   ne ratificira, od 30. ožujka 2019. („datum povlačenja”) primarno i sekundarno zakonodavstvo Unije prestati primjenjivati na Ujedinjenu Kraljevinu. Tada će Ujedinjena Kraljevina postati treća zemlja.

                  Međunarodni zračni prijevoz ne može se odvijati bez izričitog pristanka uključenih država zato što svaka država ima potpuni i isključivi suverenitet nad zračnim prostorom iznad svojeg državnog područja. Uobičajeno je da se zračni prijevoz između dviju država organizira putem bilateralnih sporazuma o zračnom prometu (ASA) kojima se utvrđuju posebna uzajamno priznata prava i uvjeti za njihovo ostvarivanje. Prava prometovanja i usluge izravno povezane s njihovim ostvarivanjem izričito su isključene iz područja primjene Općeg sporazuma o trgovini uslugama
                     2
                  .

                  Unutar Unije sloboda zračnih prijevoznika država članica (zračni prijevoznici Unije) da obavljaju usluge zračnog prijevoza unutar EU-a isključivo proizlazi iz Uredbe (EZ) br. 1008/2008 Europskog parlamenta i Vijeća od 24. rujna 2008. o zajedničkim pravilima za obavljanje zračnog prijevoza u Zajednici, kojom se ujedno propisuju pravila za licenciranje tih prijevoznika.

                  Ako ne bude drugačije određeno u sporazumu o povlačenju, navedena bi se Uredba nakon povlačenja prestala primjenjivati na usluge zračnog prijevoza između Ujedinjene Kraljevine i država članica. Štoviše, određeni zračni prijevoznici, koji imaju operativnu licenciju koju je izdala Ujedinjena Kraljevina, ili im je glavno sjedište u Ujedinjenoj Kraljevini, ili nad kojima većinsko vlasništvo ili stvarnu zakonsku kontrolu ima Ujedinjena Kraljevina ili njezini državljani, prestali bi ispunjavati uvjete propisane u navedenoj Uredbi na temelju kojih ih se može smatrati zračnim prijevoznicima Unije.

                  Iz toga proizlazi da, ako ne bude drugačije određeno u sporazumu o povlačenju, od 30. ožujka 2019. ne bi postojala pravna osnova na temelju koje bi predmetni prijevoznici mogli obavljati usluge zračnog prijevoza između Ujedinjene Kraljevine i država članica. Zračni prijevoznici u bilo kojoj od gore opisanih situacija izgubili bi svoju operativnu licenciju Unije i zbog toga više ne bi imali pravo obavljati usluge zračnog prijevoza unutar Unije.

                  Izravni zračni prijevoz između Ujedinjene Kraljevine i država članica gotovo u potpunosti obavljaju zračni prijevoznici iz Ujedinjene Kraljevine i Unije. Stoga bi gubitak prava na obavljanje zračnog prijevoza između Ujedinjene Kraljevine i država članica doveo do većih poremećaja. Na većini zračnih ruta, a moguće i na svim zračnim rutama između Unije i Ujedinjene Kraljevine prestale bi se pružati usluge. S druge strane, zračne rute unutar Unije na kojima prijevoznici iz Ujedinjene Kraljevine ne bi više pružali usluge nakon povlačenja ostale bi u potpunosti dostupne zračnim prijevoznicima Unije.

                  Ne postigne li se dogovor, očekuje se da bi predmetna gospodarstva pretrpjela ozbiljne posljedice, kako je opisano u nastavku: vrijeme i troškovi putovanja zrakoplovom znatno bi se povećali jer bi bile potrebne alternativne rute, a time bi se povećao pritisak na infrastrukturu zračnog prijevoza u okviru tih alternativnih ruta, te bi potražnja za zračnim prijevozom pala. Time bi osim sektora zračnog prijevoza bili pogođeni i drugi gospodarski sektori koji uvelike ovise o zračnom prijevozu. Zbog toga nastale prepreke trgovini ometale bi poslovanje na udaljenim tržištima te utjecale na mjesto poslovanja, odnosno njegovo preseljenje. Prekid povezanosti zračnim prijevozom bio bi gubitak strateške imovine za Uniju i države članice.

                  U svojoj Komunikaciji „Pripreme za povlačenje Ujedinjene Kraljevine iz Europske unije 30. ožujka 2019.: akcijski plan za izvanredne situacije” od 13. studenoga 2018.
                     3
                  , Komisija je objavila svoju namjeru da predloži mjere kojima će zračnim prijevoznicima iz Ujedinjene Kraljevine dopustiti let preko područja Europske unije, tehnička zaustavljanja (npr. opskrbu gorivom bez ukrcaja/iskrcaja putnika) te slijetanje u Europsku uniju i povratak u Ujedinjenu Kraljevinu. Te bi mjere podlijegale uvjetu da Ujedinjena Kraljevina primijeni jednakovrijedne mjere na zračne prijevoznike Europske unije.

                  Stoga je cilj ovoga prijedloga utvrđivanje privremenih mjera za reguliranje zračnog prijevoza između Unije i Ujedinjene Kraljevine nakon njezina povlačenja iz Unije (članak 1.). Tim se mjerama nastoji održati osnovna prometna povezanost u kratkom prijelaznom razdoblju (članak 12.).

                  Kao prvo (članak 3.), predloženom Uredbom predviđa se jednostrano dodjeljivanje prava prometovanja u pogledu prve, druge, treće i četvrte slobode zračnim prijevoznicima iz Ujedinjene Kraljevine, kako bi mogli i dalje prelijetati preko područja Unije te vršiti tehnička zaustavljanja na njezinu području kao i pružati usluge na izravnim rutama između tih dvaju područja. Pritom se ne pravi razlika između prijevoza putnika i tereta, ili između usluga redovitog i izvanrednog zračnog prijevoza. U skladu s predloženim ciljem Uredbe da se osigura osnovna povezanost, kapacitet koji će prijevoznici iz Ujedinjene Kraljevine moći ponuditi zamrznut je na razinama prije Brexita i izražen u broju letova („učestalost letova”). Nije predviđen nijedan od uobičajenih mehanizama za operativnu fleksibilnost (npr. sporazumi o tržišnoj suradnji, najam zrakoplova, promjena zrakoplova uz zadržavanje istog broja leta ili koterminalizacija) kojima bi se prijevoznicima iz Ujedinjene Kraljevine omogućilo da obavljaju zračni prijevoz na temelju Uredbe.

                  S obzirom da prava zajamčena prijevoznicima iz Ujedinjenje Kraljevine podliježu načelu „uzajamnosti”, predloženom Uredbom (članak 4.) uspostavlja se mehanizam kojim se osigurava da prava koja uživaju prijevoznici Unije u Ujedinjenom Kraljevstvu budu istovjetna pravima zajamčenima prijevoznicima iz Ujedinjene Kraljevine na temelju predložene Uredbe. U protivnom Komisija je ovlaštena donijeti potrebne mjere kako bi poboljšala stanje provedbenim aktima, uključujući ograničavanje ili povlačenje operativnih licencija zračnih prijevoznika iz Ujedinjene Kraljevine. Procjena razine istovjetnosti i korektivne mjere koje donosi Komisija nisu isključivo povezane sa strogim, formalnim podudaranjem između dvaju pravnih sustava zbog toga što između tih dvaju tržišta postoje izrazite razlike te se na taj način izbjegava pristup slijepog preslikavanja, koji bi se naposljetku mogao pokazati suprotnim interesu Unije.

                  Baš kao što Unija nastoji postići u svim svojim sporazumima o zračnom prometu, predloženom Uredbom, unatoč tome što se njome nastoji privremeno osigurati osnovna povezanost, uspostavlja se fleksibilan mehanizam kojim se osigurava da zračni prijevoznici Unije imaju poštene i jednake mogućnosti tržišnog natjecanja s prijevoznicima iz Ujedinjene Kraljevine nakon što Ujedinjena Kraljevina više ne bude podlijegala pravu Unije. Za održavanje jednakih uvjeta potrebno je da Ujedinjena Kraljevina i nakon svojega povlačenja i dalje primjenjuje dostatno visoke standarde u području zračnog prijevoza u pogledu: poštenog tržišnog natjecanja, uključujući u području kartela, zlouporabe vladajućeg položaja i spajanja; zabrane neopravdanih državnih subvencija; zaštite radnika; zaštite okoliša; sigurnosti i zaštite. Štoviše, mora se osigurati da prijevoznici Unije ne budu de iure ni de facto diskriminirani u Ujedinjenoj Kraljevini. Predloženom Uredbom Komisiji se nameće (članak 5.) zadaća praćenja uvjeta tržišnog natjecanja između zračnih prijevoznika Unije i onih iz Ujedinjene Kraljevine i ovlašćuje je se da donosi potrebne mjere provedbenim aktima kako bi osigurala da su ti uvjeti u svakome trenutku ispunjeni.

                  Uspostavljeni su potrebni postupci kojima se državama članicama omogućuje da provjere je li Ujedinjena Kraljevina licencirala ili certificirala zračne prijevoznike, zrakoplove i posade koje ulaze na njihovo državno područje na temelju ove Uredbe u skladu s međunarodno priznatim sigurnosnim standardima te poštuju li se svi relevantni nacionalni propisi i propisi Unije i da se ne prekoračuju dopuštena prava (članci od 6. do 9.).

                  Izričito je propisano da države članice ne smiju pregovarati niti sklopiti bilo kakve bilateralne sporazume o zračnom prometu s Ujedinjenom Kraljevinom u pogledu pitanja koja spadaju u područje primjene ove Uredbe i da ne smiju na drugi način dodijeliti prijevoznicima iz Ujedinjene Kraljevine prava koja nisu zajamčena ovom Uredbom, a odnose se na zračni prijevoz (članak 3.). Unatoč tome, nadležna tijela će, po potrebi, svakako moći surađivati u cilju učinkovite provedbe Uredbe (članak 10.), tako da se moguće smetnje u upravljanju zračnim prijevozom koji će se nakon povlačenja Ujedinjene Kraljevine i dalje obavljati u okviru Uredbe svedu na najmanju moguću mjeru.

                  Europsko vijeće (članak 50.) 13. prosinca 2018. ponovno je pozvalo na pojačavanje napora radi postizanja bolje pripremljenosti, na svim razinama, na posljedice povlačenja Ujedinjene Kraljevine, uzimajući u obzir sve moguće ishode. Ovaj je akt dio paketa mjera koji Komisija donosi kao odgovor na taj poziv.

               •Usklađenost s postojećim odredbama politike u određenom području

                  Svrha je predložene Uredbe da predstavlja lex specialis kojim bi se ako ne bude sporazuma o povlačenju uklanjale neke posljedice koje proizlaze iz činjenice da se nakon povlačenja Ujedinjene Kraljevine Uredba (EZ) br. 1008/2008 više neće primjenjivati na zračni prijevoz između nje i ostalih država članica. Predloženi uvjeti ograničeni su na ono što je u tom pogledu potrebno kako bi se izbjegli nerazmjerni poremećaji. Ti bi se uvjeti trebali primjenjivati samo u ograničenom razdoblju. Stoga je ovaj prijedlog u potpunosti u skladu s postojećim zakonodavstvom, osobito s Uredbom (EZ) br. 1008/2008.

               •Usklađenost u odnosu na druge politike Unije

                  Ovim se prijedlogom dopunjava Uredba Unije (EZ) br. 1008/2008. Iako se u nekim područjima poštuje pristup koji se primjenjuje u sporazumima Unije o zračnom prometu s trećim zemljama (npr. operativna odobrenja), posebna svrha i kontekst ove Uredbe, kao i njezina jednostrana priroda, nužno zahtijevaju restriktivniji pristup u pogledu dodjele prava, kao i posebne odredbe kojima se žele očuvati istovjetna prava i jednaki uvjeti tržišnog natjecanja.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Pravna je osnova članak 100. stavak 2. Ugovora o funkcioniranju Europske unije (UFEU-a).

               •Supsidijarnost (za neisključivu nadležnost)

                  Predloženim aktom dopunila bi se Uredba Unije (EZ) br. 1008/2008 kako bi se osigurala osnovna povezanost unatoč činjenici da će se ta Uredba prestati primjenjivati u odnosu na predmetne operacije prijevoza. Takva bi se povezanost osigurala na jednak način za promet prema svim točkama u Uniji i iz njih, čime bi se izbjegli poremećaji na unutarnjem tržištu. Stoga je nužno djelovanje na razini Unije jer se cilj ne bi mogao ostvariti djelovanjem na razini država članica.

               •Proporcionalnost

                  Predložena Uredba smatra se proporcionalnom jer se njome mogu izbjeći nerazmjerni poremećaji na način kojim se ujedno jamče jednaki uvjeti tržišnog natjecanja za prijevoznike Unije. Ona ne prelazi ono što je potrebno za postizanje tog cilja. To se posebno odnosi na uvjete pod kojima se dodjeljuju relevantna prava, a koji se, među ostalim, odnose na potrebu da Ujedinjena Kraljevina dodijeli istovjetna prava te na pošteno tržišno natjecanje kao i na ograničeno trajanje tog režima.

               •Odabir instrumenta

                  Budući da se aktom uređuju pitanja koja su usko povezana s Uredbom (EZ) br. 1008/2008 te je, kao i ta Uredba, usmjeren na osiguravanje potpuno usklađenih uvjeta tržišnog natjecanja, trebalo bi ga donijeti u obliku Uredbe. Taj oblik najbolje odgovara i hitnosti situacije/konteksta jer je vrijeme koje je preostalo prije povlačenja (bez sklapanja sporazuma o povlačenju) prekratko za prenošenje odredbi iz direktive.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacije/provjere primjerenosti postojećeg zakonodavstva

                  Nisu primjenjive zbog iznimne, privremene i jednokratne prirode događaja zbog kojeg se donosi ovaj prijedlog, koji nije povezan s ciljevima postojećeg zakonodavstva.

               •Savjetovanja s dionicima

                  Različiti dionici u sektoru zrakoplovstva i predstavnici država članica iznijeli su izazove koji proizlaze iz povlačenja Ujedinjene Kraljevine iz EU-a kao i moguća rješenja.

                  Dodirna točka u njihovim stajalištima bila je potreba za regulatornom intervencijom kako bi se održao određeni stupanj zračne povezanosti. Kad je riječ o pravima prometovanja, dionici nisu u mogućnosti poduzeti vlastite izvanredne mjere kojima bi ublažili štetne posljedice mogućeg nepostizanja sporazuma o povlačenju. Najmanje šest zračnih prijevoznika i skupina predstavnika zračnih prijevoznika i zračnih luka izjasnilo se (putem Međunarodnog vijeća zračnih luka) da bi u pogledu zračnih prijevoznika iz Ujedinjene Kraljevine trebalo zadržati postojeće stanje održavanjem iste razine pristupa tržištu kao i prije povlačenja. Međutim, s druge strane, drugi dionici (uglavnom predstavnici zračnih prijevoznika iz EU-27) istaknuli su da se postojeće stanje ne bi trebalo zadržati ako ne dođe do potpunog regulatornog usklađivanja kako bi se osigurali jednaki uvjeti tržišnog natjecanja. Komisija je 12. lipnja 2018. organizirala radionicu EU-27 o pripravnosti, tijekom koje su stručnjaci država članica iz područja civilnog zrakoplovstva osobito naglasili potrebu za donošenjem mjera na razini EU-a kako bi se osigurala osnovna povezanost između 27 država članica EU-a i Ujedinjene Kraljevine ako se ne postigne sporazum o povlačenju.

                  Te su primjedbe uzete u obzir pri izradi prijedloga.

               •Prikupljanje i primjena stručnih znanja

                  Relevantni dionici razmijenili su s Komisijom stajališta o nekoliko vrsta procjena posljedica povlačenja Ujedinjene Kraljevine za sektor zračnog prijevoza. U tim je procjenama iznesen zaključak da bi prekid zračnog prometa između EU-27 i Ujedinjene Kraljevine prouzročio znatne poremećaje u EU-27. Zračna povezanost od presudne je važnosti za gospodarstvo u širem smislu. Uz olakšavanje mobilnosti, zračni promet je snažan pokretač trgovine, rasta i otvaranja radnih mjesta. Izravni doprinos zračnog prometa BDP-u EU-a iznosi 110 milijardi EUR, a njegov ukupni učinak, uključujući turizam, doseže 510 milijardi EUR kad se uzme u obzir multiplikacijski učinak
                     4
                  . Ukupno su putnici koji putuju između EU-27 i Ujedinjene Kraljevine predstavljali 16 % ukupnog prometa unutar EU-a 2016., iako se taj postotak znatno razlikovao od jedne do druge države članice EU-a te je u nekima iznosio i više od 25 %. Nadalje, 2017. 19,3 % zračnog prijevoza unutar EU-a obavljali su zračni prijevoznici koji su licencirani u Ujedinjenoj Kraljevini, dok su 44,7 % prijevoza između EU-27 i Ujedinjene Kraljevine obavljali zračni prijevoznici licencirani u EU-27. Alternativne mogućnosti prijevoza dostupne su prije svega željezničkim i pomorskim vezama, ali samo za mali broj zemalja kao što su Belgija, Francuska i Irska. Za ostale zemlje Unije koje su smještene istočnije i južnije, putovanje cestom i željeznicom zbog svojeg je trajanja neodgovarajuća zamjena za zračni prijevoz. Stoga je potrebno umanjiti znatan štetni učinak ukupnog gubitka zračne povezanosti na gospodarstvo i građane EU-27.

               •Procjena učinka

                  Procjena učinka nije potrebna zbog iznimne prirode situacije i ograničenih potreba razdoblja u kojem se provodi promjena statusa Ujedinjene Kraljevine. Ne postoje druge materijalne i pravne mogućnosti politike osim onih koje su predložene.

               •Temeljna prava

                  Ovim se Prijedlogom ne utječe na zaštitu temeljnih prava.

               4.UTJECAJ NA PRORAČUN

                  Nije primjenjivo.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Nije primjenjivo.

               2018/0433 (COD)

               Prijedlog

               UREDBE EUROPSKOG PARLAMENTA I VIJEĆA

               o zajedničkim pravilima kojima se osigurava osnovna zračna povezanost s obzirom na povlačenje Ujedinjene Kraljevine Velike Britanije i Sjeverne Irske iz Unije

               (Tekst značajan za EGP)

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 100. stavak 2.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               uzimajući u obzir mišljenje Europskoga gospodarskog i socijalnog odbora
                  5
               ,

               uzimajući u obzir mišljenje Europskog odbora regija
                  6
               ,

               u skladu s redovnim zakonodavnim postupkom,

               budući da:

               (1)Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji. Ugovori se prestaju primjenjivati na Ujedinjenu Kraljevinu od dana stupanja na snagu sporazuma o povlačenju ili, ako do toga ne dođe, dvije godine nakon te obavijesti, tj. od 30. ožujka 2019., osim ako Europsko vijeće, u dogovoru s Ujedinjenom Kraljevinom, jednoglasno odluči produljiti to razdoblje.

               (2)Uredbom (EZ) br. 1008/2008 Europskog parlamenta i Vijeća
                  7
                utvrđuju se uvjeti za izdavanje operativne licencije Unije zračnim prijevoznicima i utvrđuje se sloboda obavljanja zračnog prijevoza unutar EU-a.

               (3)Ako se ne donesu posebne zakonske odredbe, povlačenjem Ujedinjene Kraljevine iz Unije prestaju sva prava i obveze koji proizlaze iz prava Unije u pogledu pristupa tržištu kako je utvrđen Uredbom (EZ) br. 1008/2008, u mjeri u kojoj se odnose na odnos između Ujedinjene Kraljevine i preostalih 27 država članica.

               (4)Stoga je nužno uspostaviti privremeni skup mjera koje će prijevoznicima kojima je izdana licencija u Ujedinjenoj Kraljevini omogućiti obavljanje zračnog prijevoza između državnog područja Ujedinjene Kraljevine i ostalih 27 država članica. Kako bi se osigurala odgovarajuća ravnoteža između Ujedinjene Kraljevine i ostalih država članica, prava koja proizlaze iz ovog prijedloga trebala bi biti uvjetovana time da Ujedinjena Kraljevina dodijeli istovjetna prava prijevoznicima kojima je dodijeljena licencija u Europskoj uniji i podložna određenim uvjetima kojima se osigurava pošteno tržišno natjecanje.

               (5)Kako bi se odrazio njezin privremeni karakter, primjena ove Uredbe trebala bi biti ograničena na kratko vrijeme, ne dovodeći u pitanje moguće pregovore i stupanje na snagu budućeg sporazuma kojim se obuhvaćaju odredbe sporazuma o obavljanju zračnog prijevoza između Unije i Ujedinjene Kraljevine.

               (6)Kako bi se osigurali jedinstveni uvjeti za provedbu ove Uredbe, Komisiji bi trebalo dodijeliti provedbene ovlasti u pogledu donošenja mjera kojima bi se jamčila dostatna razina uzajamnosti između prava koja jednostrano dodjeljuju Ujedinjena Kraljevina i Unija prijevoznicima druge strane i osigurati da se prijevoznici Unije mogu pod pravednim uvjetima natjecati s prijevoznicima iz Ujedinjene Kraljevine u pogledu obavljanja zračnog prijevoza. Te bi ovlasti trebalo izvršavati u skladu s Uredbom (EU) br. 182/2011 Europskog parlamenta i Vijeća
                  8
               .

               (7)S obzirom na to da cilj ove Uredbe, odnosno utvrđivanje privremenih mjera kojima se uređuje zračni prijevoz između Unije i Ujedinjene Kraljevine bez sporazuma o povlačenju, države članice ne mogu dostatno ostvariti, nego se zbog njegova opsega i učinaka može bolje ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji. U skladu s načelom proporcionalnosti, kako je utvrđeno u tom članku, ova Uredba ne prelazi ono što je potrebno za ostvarivanje tog cilja.

               (8)Odredbe ove Uredbe trebale bi hitno stupiti na snagu i primjenjivati se, u načelu, od dana nakon dana prestanka primjene Ugovorâ na Ujedinjenu Kraljevinu i u njoj, osim ako do tog datuma stupi na snagu sporazum o povlačenju sklopljen s Ujedinjenom Kraljevinom. Međutim, kako bi se omogućilo da se potrebni administrativni postupci provedu što prije, određene odredbe trebale bi se primjenjivati od stupanja na snagu ove Uredbe,

               DONIJELI SU OVU UREDBU:

               Članak 1.

               Područje primjene

               Ovom se Uredbom utvrđuje privremeni skup mjera kojima se uređuje zračni prijevoz između Unije i Ujedinjene Kraljevine Velike Britanije i Sjeverne Irske („Ujedinjene Kraljevine“) nakon njezina povlačenja iz Unije.

               Članak 2.

               Definicije

               Za potrebe ove Uredbe primjenjuju se sljedeće definicije:

               1.„zračni prijevoz” znači prijevoz putnika, prtljage, tereta i pošte, odvojeno ili u kombinaciji, koji se obavlja zrakoplovom i koji je na raspolaganju javnosti za naknadu ili najam, uključujući redoviti i izvanredni zračni prijevoz;

               2.„međunarodni zračni prijevoz” znači zračni prijevoz koji prolazi zračnim prostorom preko državnog područja više od jedne države;

               3.„zračni prijevoznik Unije” znači zračni prijevoznik s valjanom operativnom licencijom koju je izdalo nadležno tijelo za izdavanje dopuštenja u skladu s poglavljem II. Uredbe (EZ) br. 1008/ 2008;

               4.„zračni prijevoznik iz Ujedinjene Kraljevine” znači zračni prijevoznik:

               (a)čije je glavno sjedište u Ujedinjenoj Kraljevini; i

               (b)koji ispunjava jedan od dvaju sljedećih uvjeta:

               i.da je više od 50 % poduzeća u vlasništvu je Ujedinjene Kraljevine i/ili državljana Ujedinjene Kraljevine i da ga učinkovito nadziru, izravno ili neizravno putem jednog ili više posredničkih poduzeća; ili

               ii.da je više od 50 % poduzeća u vlasništvu država članica Unije i/ili državljana država članica Unije i/ili drugih država članica Europskoga gospodarskog prostora i/ili državljana tih država, u bilo kojoj kombinaciji, samostalno ili zajedno s Ujedinjenom Kraljevinom i/ili državljanima Ujedinjene Kraljevine te da ga učinkovito nadziru, izravno ili neizravno putem jednog ili više posredničkih poduzeća;

               (c)da je, u slučaju iz točke (b) podtočke ii., na dan prije prvog dana primjene ove Uredbe iz članka 12. stavka 2. posjedovao valjanu operativnu licenciju u skladu s Uredbom (EZ) br. 1008/2008;

               5.„učinkoviti nadzor” znači odnos koji je uspostavljen pravima, ugovorima ili drugim sredstvima koji, pojedinačno ili skupno, uzimajući u obzir uključene činjenice ili zakone, daju mogućnost izravnog ili neizravnog odlučujućeg utjecaja na poduzeće, a naročito:

               (a)pravom na uporabu cjelokupne imovine ili dijela imovine poduzeća;

               (b)pravima ili ugovorima kojima se prenosi odlučujući utjecaj na sastav, glasovanje ili odluke tijela nekog poduzeća ili se na drugi način prenosi odlučujući utjecaj na vođenje poslovanja;

               6.„pravo tržišnog natjecanja” znači pravo kojim se uređuju sljedeći postupci, ako oni mogu imati utjecaj na usluge zračnog prijevoza:

               (a)postupci koji uključuju:

               i.sporazume između zračnih prijevoznika, odluke udruženja zračnih prijevoznika i usklađene prakse koje kao svoj cilj ili učinak imaju sprečavanje, ograničavanje ili narušavanje tržišnog natjecanja;

               ii.zlouporabu vladajućeg položaja jednog poduzetnika ili više njih;

               iii.mjere koje je Ujedinjena Kraljevina poduzela ili zadržala na snazi za javna poduzeća i poduzeća kojima dodjeljuje posebna ili isključiva prava i koje nisu u skladu s podtočkama i. ili ii.; i

               (b)koncentracije među zračnim prijevoznicima kojima se znatno ometa učinkovito tržišno natjecanje, a posebno zbog stvaranja ili jačanja vladajućeg položaja;

               7.„subvencija” znači svaki financijski doprinos koji zračnom prijevozniku ili zračnoj luci dodjeljuje vlada ili bilo koje drugo javno tijelo na bilo kojoj razini, te mu time dodjeljuje povlasticu, uključujući:

               (a)izravan prijenos sredstava kao što su bespovratna sredstva, zajmovi ili unošenje kapitala, potencijalni izravni prijenos sredstava na poduzeće, preuzimanje obveza poduzeća, kao što su jamstva za zajmove, dokapitalizacija, vlasništvo, zaštita od stečaja ili osiguranje;

               (b)prethodno navedeno ili nenaplatu, u uobičajenim okolnostima, dospjelih prihoda;

               (c)davanje robe ili pružanje usluga, osim opće infrastrukture, ili kupovinu robe ili usluga; ili

               (d)uplaćivanje sredstava u mehanizam za financiranje ili ovlašćivanje privatnog tijela ili davanje naloga privatnom tijelu za izvršavanje najmanje jedne funkcije opisane u točkama (a), (b) i (c) koju bi inače izvršavala vlada ili drugo javno tijelo, i koja se, u praksi, ni u kojem smislu ne razlikuje od uobičajenih praksi vlade.

               Smatra se da financijskim doprinosom koji je izvršila vlada ili drugo javno tijelo nije dodijeljena povlastica ako bi privatni tržišni operater koji je isključivo vođen mogućnošću ostvarivanja dobiti, u istoj situaciji kao i predmetno javno tijelo, izvršio isti financijski doprinos;

               8.„neovisno tijelo nadležno za tržišno natjecanje” znači tijelo koje je nadležno za primjenu i provedbu prava tržišnog natjecanja, kao i nadzor subvencija, i ispunjava sve sljedeće uvjete:

               (a)tijelo je operativno neovisno i ima na raspolaganju sva primjerena sredstva potrebna za izvršavanje svojih zadaća;

               (b)u obavljanju svojih dužnosti i izvršavanju svojih ovlasti, tijelo ima potrebna jamstva neovisnosti o političkim ili drugim vanjskim utjecajima i djeluje nepristrano; i

               (c)odluke tijela podliježu sudskoj reviziji;

               9.„diskriminacija” znači razlikovanje bilo koje vrste bez objektivnog opravdanja u pogledu nabave robe ili usluga, uključujući javne usluge, za obavljanje zračnog prijevoza, ili u pogledu načina postupanja javnih tijela nadležnih za takve usluge;

               10.„redoviti zračni prijevoz” znači niz letova sa sljedećim svojstvima:

               (a)javnost može pojedinačno na svakom letu kupiti putnička mjesta i/ili ima mogućnost prijevoza tereta i/ili pošte (izravno od zračnog prijevoznika ili preko njegovih ovlaštenih zastupnika);

               (b)odvija se tako da pruža usluge prijevoza između dvije zračne luke ili više njih:

               i.prema objavljenom redu letenja, ili

               ii.letovima koji su toliko redoviti ili učestali da predstavljaju prepoznatljiv sustavni niz letova;

               11.„izvanredni zračni prijevoz” znači komercijalna usluga zračnog prijevoza koja nije redoviti zračni prijevoz;

               12.„područje Unije” znači kopneno područje, unutarnje vode i teritorijalno more država članica na koje se primjenjuju Ugovor o Europskoj uniji i Ugovor o funkcioniranju Europske unije pod uvjetima utvrđenima u tim Ugovorima i zračni prostor iznad njih;

               13.„državno područje Ujedinjene Kraljevine” znači kopneno područje, unutarnje vode i teritorijalno more Ujedinjene Kraljevine i zračni prostor iznad njih;

               14. „Konvencija” znači Konvencija o međunarodnom civilnom zrakoplovstvu, otvorena za potpisivanje u Chicagu 7. prosinca 1944.

               Članak 3.

               Prava prometovanja

               1.Zračni prijevoznici iz Ujedinjene Kraljevine mogu, pod uvjetima utvrđenima u ovoj Uredbi:

               (a)letjeti preko područja Unije bez slijetanja;

               (b)zaustavljati se na području Unije u neprometne svrhe, u smislu Konvencije;

               (c)obavljati redoviti i izvanredni međunarodni zračni prijevoz putnika, kombinirani prijevoz putnika i tereta i prijevoz tereta između bilo kojih dviju točaka od kojih se jedna nalazi na državnom području Ujedinjene Kraljevine, a druga na području Unije;

               2.U skladu s člancima 4. i 5., pri obavljanju redovitog zračnog prijevoza na temelju ove Uredbe, ukupni sezonski kapacitet koji osiguravaju zračni prijevoznici Ujedinjene Kraljevine za rute između Ujedinjene Kraljevine i svake države članice ne smije prekoračiti ukupni broj letova koje su ti prijevoznici obavljali na tim rutama tijekom zimske i ljetne sezone IATA-e 2018.

               3.Države članice ne pregovaraju niti sklapaju bilo kakve bilateralne sporazume ili dogovore s Ujedinjenom Kraljevinom o pitanjima koja spadaju u područje primjene ove Uredbe. Države članice ni na koji drugi način ne smiju dodijeliti zračnim prijevoznicima iz Ujedinjene Kraljevine nikakva druga prava u pogledu zračnog prijevoza osim onih koja proizlaze iz ove Uredbe.

               Članak 4.

               Istovjetnost prava

               1.Komisija prati prava koja je Ujedinjena Kraljevina dodijelila zračnim prijevoznicima Unije i uvjete za njihovo ostvarivanje.

               2.Ako Komisija utvrdi da prava koja je Ujedinjena Kraljevina dodijelila zračnim prijevoznicima Unije nisu de jure ili de facto istovjetna onima koja su dodijeljena zračnim prijevoznicima iz Ujedinjene Kraljevine u skladu s ovom Uredbom, ili da ta prava nisu jednako dostupna svim prijevoznicima Unije, može radi ponovne uspostave istovjetnosti provedbenim aktima donesenima u skladu s postupkom iz članka 25. stavka 2. Uredbe (EZ) br. 1008/2008 poduzeti sljedeće:

               (a)prilagoditi kapacitet koji je na raspolaganju za zračne prijevoznike iz Ujedinjene Kraljevine unutar granica utvrđenih u članku 3. stavku 2. i od država članica zahtijevati da shodno tome prilagode postojeća i nova operativna odobrenja zračnih prijevoznika iz Ujedinjene Kraljevine;

               (b)zahtijevati od država članica da odbiju, oduzmu ili ukinu navedena operativna odobrenja; ili

               (c)donijeti druge odgovarajuće mjere.

                Članak 5.

               Pošteno tržišno natjecanje

               1.Komisija prati uvjete pod kojima se zračni prijevoznici Unije i zračne luke u Uniji natječu sa zračnim prijevoznicima iz Ujedinjene Kraljevine i zračnim lukama u Ujedinjenoj Kraljevini u pogledu obavljanja zračnog prijevoza obuhvaćenog ovom Uredbom.

               2.Ako utvrdi da su, kao posljedica određene situacije iz stavka 3. ovoga članka, navedeni uvjeti znatno manje povoljni od onih koji vrijede za zračne prijevoznike iz Ujedinjene Kraljevine, Komisija može, kako bi riješila taj problem, provedbenim aktima donesenima u skladu s postupkom iz članka 25. stavka 2. Uredbe (EZ) br. 1008/2008 poduzeti sljedeće:

               (a)prilagoditi kapacitet koji je na raspolaganju za zračne prijevoznike iz Ujedinjene Kraljevine unutar granica utvrđenih u članku 3. stavku 2. i od država članica zahtijevati da shodno tome prilagode postojeća i nova operativna odobrenja zračnih prijevoznika iz Ujedinjene Kraljevine;

               (b)zahtijevati od država članica da odbiju, oduzmu ili ukinu navedena operativna odobrenja za neke ili sve zračne prijevoznike iz Ujedinjene Kraljevine; ili

               (c)donijeti druge odgovarajuće mjere.

               3.Provedbeni akti u skladu sa stavkom 2. mogu se donijeti kako bi se riješili sljedeći problemi:

               (a)dodjeljivanje subvencija Ujedinjene Kraljevine;

               (b)propust Ujedinjene Kraljevine da uspostavi ili učinkovito primjenjuje pravo tržišnog natjecanja;

               (c)propust Ujedinjene Kraljevine da osnuje ili održava neovisno tijelo nadležno za tržišno natjecanje;

               (d)standardi koje Ujedinjena Kraljevina primjenjuje u području zaštite radnika, sigurnosti, zaštite ili zaštite okoliša niži su od onih propisanih pravom Unije ili, ako nema relevantnih odredbi prava Unije, niži su od onih koje primjenjuju sve države članice ili, u svakom slučaju, niži su od relevantnih međunarodnih standarda;

               (e)sve vrste diskriminacije zračnih prijevoznika Unije.

               4.Za potrebe stavka 1., Komisija može zatražiti informacije od nadležnih tijela Ujedinjene Kraljevine, zračnih prijevoznika iz Ujedinjene Kraljevine ili zračnih luka u Ujedinjenoj Kraljevini. Ako nadležna tijela Ujedinjene Kraljevine, zračni prijevoznik iz Ujedinjene Kraljevine ili zračna luka u Ujedinjenoj Kraljevini ne dostave tražene informacije u razumnom roku koji je odredila Komisija, ili dostave nepotpune informacije, Komisija može postupiti u skladu sa stavkom 2.

               Članak 6.

               Operativno odobrenje

               1.Ne dovodeći u pitanje zakonodavstvo Unije i nacionalno zakonodavstvo o sigurnosti zračnog prometa, da bi ostvarili prava koja im se dodjeljuju u skladu s člankom 3., zračni prijevoznici iz Ujedinjene Kraljevine moraju pribaviti operativno odobrenje od svake države članice u kojoj žele obavljati zračni prijevoz.

               2.Nakon primitka zahtjeva za izdavanje operativnog odobrenja koji je podnio zračni prijevoznik iz Ujedinjene Kraljevine, dotična država članica bez nepotrebnog odgađanja izdaje odgovarajuće operativno odobrenje pod uvjetom:

               (a)da zračni prijevoznik iz Ujedinjene Kraljevine koji podnosi zahtjev ima valjanu operativnu licenciju izdanu u skladu sa zakonodavstvom Ujedinjene Kraljevine; i

               (b)da Ujedinjena Kraljevina provodi i redovno održava učinkovitu regulatornu kontrolu zračnog prijevoznika iz Ujedinjene Kraljevine, da je jasno određeno nadležno tijelo i da zračni prijevoznik iz Ujedinjene Kraljevine posjeduje svjedodžbu o sposobnosti koju je izdalo navedeno tijelo.

               3.Ne dovodeći u pitanje potrebu da se omogući dovoljno vremena za provedbu potrebnih procjena, zračni prijevoznici iz Ujedinjene Kraljevine imaju pravo podnijeti svoje zahtjeve za izdavanje operativnog odobrenja od dana stupanja na snagu ove Uredbe. Države članice ovlaštene su odobriti te zahtjeve od tog dana pod uvjetom da su ispunjeni uvjeti za takvo odobrenje. Međutim, sva tako izdana odobrenja stupaju na snagu najranije prvog dana primjene ove Uredbe iz članka 12. stavka 2.

               Članak 7.

               Operativni planovi, programi i rasporedi

               1.Zračni prijevoznici iz Ujedinjene Kraljevine dostavljaju operativne planove, programe i rasporede usluga zračnog prijevoza na odobrenje nadležnim tijelima svake dotične države članice. Svi se ti dokumenti podnose najmanje 30 dana prije početka poslovanja.

               2.U skladu s člankom 6., operativni planovi, programi i rasporedi za sezonu IATA-e koja je u tijeku prvog dana primjene ove Uredbe iz članka 12. stavka 2. i takvi dokumenti za prvu sljedeću sezonu mogu se podnijeti i odobriti prije tog datuma.

               Članak 8.

               Odbijanje, ukidanje, oduzimanje ili ograničenje odobrenja

               1.Države članice odbijaju ili, ovisno o slučaju, ukidaju ili oduzimaju operativno odobrenje zračnog prijevoznika iz Ujedinjene Kraljevine ako:

               (a)zračni prijevoznik ne ispunjava uvjete za dodjelu statusa zračnog prijevoznika iz Ujedinjene Kraljevine u skladu s ovom Uredbom; ili

               (b)nisu ispunjeni uvjeti propisani člankom 6. stavkom 2.

               2.Države članice odbijaju, ukidaju, oduzimaju, ograničavaju ili uvode uvjete za operativno odobrenje zračnog prijevoznika iz Ujedinjene Kraljevine ili ograničavaju ili nameću uvjete za njegovo poslovanje ako:

               (a)nisu ispunjeni primjenjivi zahtjevi povezani sa sigurnošću i zaštitom;

               (b)nisu ispunjeni primjenjivi zahtjevi koji se odnose na ulazak zrakoplova koji obavlja zračni prijevoz na državno područje dotične države članice, njegovo zadržavanje na njemu ili izlazak s njega;

               (c)nisu ispunjeni primjenjivi zahtjevi koji se odnose na ulazak putnika, posade, prtljage i/ili pošte u zrakoplovu na državno područje dotične države članice, njihovo zadržavanje na njemu ili izlazak s njega (uključujući propise koji se odnose na ulazak, odobravanje, useljenje, putovnice, carinsku kontrolu i karantenu ili, u slučaju pošte, poštanske propise).

               3.Države članice odbijaju, ukidaju, oduzimaju, ograničavaju ili nameću uvjete za operativna odobrenja zračnog prijevoznika iz Ujedinjene Kraljevine ili ograničavaju ili uvode uvjete za njegovo poslovanje ako to od njih zatraži Komisija u skladu s člancima 4. ili 5.

               4.Države članice obavješćuju Komisiju i druge države članice o svim odlukama o odbijanju ili ukidanju operativnog odobrenja zračnog prijevoznika iz Ujedinjene Kraljevine u skladu sa stavcima 1. i 2.

               Članak 9.

               Svjedodžbe i operativne licencije

               Svjedodžbe o plovidbenosti, svjedodžbe o sposobnosti i licencije koje je izdala ili potvrdila Ujedinjena Kraljevina, a koje su još uvijek na snazi, države članice priznaju kao valjane u svrhu obavljanja zračnog prijevoza zračnih prijevoznika iz Ujedinjene Kraljevine u skladu s ovom Uredbom, pod uvjetom da su takve svjedodžbe ili licencije izdane ili potvrđene najmanje na temelju odgovarajućih međunarodnih standarda uspostavljenih u skladu s Konvencijom te u skladu s njima.

               Članak 10.

               Savjetovanje i suradnja

               1.Kako bi se osigurala provedba ove Uredbe, nadležna tijela država članica savjetuju se i surađuju, prema potrebi, s nadležnim tijelima Ujedinjene Kraljevine.

               2.Države članice, na zahtjev, bez nepotrebnog odgađanja dostavljaju Komisiji sve informacije dobivene u skladu sa stavkom 1. ili bilo koje druge informacije relevantne za provedbu članaka 4. i 5. ove Uredbe.

               Članak 11.

               Odbor

               Komisiji pomaže Odbor osnovan na temelju članka 25. Uredbe (EZ) br. 1008/2008.

               Članak 12.

               Stupanje na snagu i primjena

               1.Ova Uredba stupa na snagu sljedećeg dana od dana objave u Službenom listu Europske unije.

               2.Primjenjuje se od sljedećeg dana od dana prestanka primjene prava Unije na Ujedinjenu Kraljevinu u skladu s člankom 50. stavkom 3. Ugovora o Europskoj uniji.

               Međutim, članak 6. stavak 3. i članak 7. stavak 2. primjenjuju se od dana stupanja na snagu ove Uredbe.

               3.Ova se Uredba ne primjenjuje ako sporazum o povlačenju sklopljen s Ujedinjenom Kraljevinom u skladu s člankom 50. stavkom 2. Ugovora o Europskoj uniji stupi na snagu do datuma iz stavka 2. prvog podstavka.

               4.Ova se Uredba prestaje primjenjivati na raniji od sljedećih dvaju datuma:

               (a)datum na koji stupi na snagu ili, ovisno o slučaju, od kojeg se privremeno primjenjuje sporazum između Unije i Ujedinjene Kraljevine kojim se uređuje obavljanje zračnog prijevoza između njih; ili

               (b)30. ožujka 2020.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu,

                  Za Europski parlament
                        Za Vijeće

                  Predsjednik
                        Predsjednik

                     (1)

                  https://ec.europa.eu/commission/sites/beta-political/files/draft_withdrawal_agreement_0.pdf
                  .

                     (2)

                        Prilog 1.B Sporazumu iz Marakeša o osnivanju Svjetske trgovinske organizacije, koji je sklopljen 15. travnja 1994. u Marakešu.

                     (3)

                        COM(2018) 880 final.

                     (4)

                        Steer Davies Gleave – Study on employment and working conditions in air transport and airports: final report, 2015 (Studija o zapošljavanju i uvjetima rada u zračnom prijevozu i zračnim lukama: konačno izvješće, 2015.).

                     (5)

                        SL C , , str. .

                     (6)

                        SL C , […], str. .

                     (7)

                        Uredba (EZ) br. 1008/2008 Europskog parlamenta i Vijeća od 24. rujna 2008. o zajedničkim pravilima za obavljanje zračnog prijevoza u Zajednici (preinaka) (SL L 293, 31.10.2008., str. 3.).

                     (8)

                        Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).


               EUROPSKA KOMISIJA
            Bruxelles, 19.12.2018.
            COM(2018) 891 final
            2018/0435(COD)
            Prijedlog
            UREDBE EUROPSKOG PARLAMENTA I VIJEĆA
            o izmjeni Uredbe Vijeća (EZ) br. 428/2009 izdavanjem opće izvozne dozvole Unije za izvoz određene robe s dvojnom namjenom iz Unije u Ujedinjenu Kraljevinu Velike Britanije i Sjeverne Irske

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Ujedinjena Kraljevina dostavila je 29. ožujka 2017. obavijest o svojoj namjeri povlačenja iz Unije u skladu s člankom 50. Ugovora o Europskoj uniji. To znači da će se, ako se sporazum o povlačenju
                     1
                   ne ratificira, primarno i sekundarno zakonodavstvo Unije prestati primjenjivati na Ujedinjenu Kraljevinu od 30. ožujka 2019. („datum povlačenja”). Ujedinjena Kraljevina tada postaje treća zemlja.

                  U Komunikaciji Komisije „Pripreme za povlačenje Ujedinjene Kraljevine iz Europske unije 30. ožujka 2019.: akcijski plan za izvanredne situacije” od 13. studenoga 2018.
                     2
                   navedene su izvanredne mjere koje Komisija namjerava poduzeti u slučaju da sporazum o povlačenju ne stupi na snagu na datum povlačenja. U toj je Komunikaciji Komisija navela mjere koje je smatrala potrebnima dok istovremeno podsjeća da bi u kasnijoj fazi mogle biti potrebne dodatne mjere.

                  Europsko vijeće (članak 50.) 13. prosinca 2018. ponovilo je svoj poziv na intenzivniji rad u pogledu pripremljenosti, na svim razinama, na posljedice povlačenja Ujedinjene Kraljevine, uzimajući u obzir sve moguće ishode. Ovaj je akt dio paketa mjera koji Komisija donosi kao odgovor na taj poziv.

                  Uredbom Vijeća (EZ) br. 428/2009 od 5. svibnja 2009. o uspostavljanju režima Zajednice za kontrolu izvoza, prijenosa, brokeringa i provoza robe s dvojnom namjenom
                     3
                   uspostavlja se zajednički sustav kontrola za izvoz robe s dvojnom namjenom u skladu s međunarodnim obvezama i nadležnostima država članica i Europske unije (EU). U skladu s tom Uredbom za izvoz robe s dvojnom namjenom u treće zemlje potrebna je dozvola. Dozvola može biti individualna, globalna ili opća dozvola. Kako bi se podržala konkurentnost Europe i osigurali ravnopravni uvjeti za sve izvoznike iz Unije te istovremeno osigurala visoka razina sigurnosti i potpune usklađenosti s međunarodnim obvezama, Uredbom Vijeća (EZ) br. 428/2009 predviđene su „opće izvozne dozvole Unije” za izvoz određene robe s dvojnom namjenom u određene treće zemlje pod određenim uvjetima. Konkretno, u Prilogu II.a Uredbi predviđena je opća izvozna dozvola Unije („EU001”) za određene transakcije niskog rizika, npr. izvoz u Australiju, Kanadu, Japan, Novi Zeland, Norvešku, Švicarsku (uključujući Lihtenštajn) i Sjedinjene Američke Države.

                  Povlačenje Ujedinjene Kraljevine iz Unije bez sporazuma utječe na trgovinu robom s dvojnom namjenom između EU-a i Ujedinjene Kraljevine. U skladu s Uredbom Vijeća (EZ) br. 428/2009 za izvoz robe s dvojnom namjenom iz EU-a u Ujedinjenu Kraljevinu od datuma povlačenja bit će potrebna dozvola za izvoz koju izdaje nadležno nacionalno tijelo države članice u kojoj izvoznik ima poslovni nastan.

                  Postoji niz razloga zašto bi Ujedinjena Kraljevina trebala biti uvrštena na popis zemalja EU001:

               ·Ujedinjena Kraljevina stranka je u relevantnim međunarodnim sporazumima i članica međunarodnih režima o neširenju oružja i zadržava potpunu usklađenost s povezanim obvezama;

               ·Ujedinjena Kraljevina zadržava potpunu usklađenost s obvezama pod sankcijama koje su uvedene odlukom, zajedničkim stajalištem koje je donijelo Vijeće ili odlukom OESS-a ili rezolucijom Vijeća sigurnosti Ujedinjenih naroda;

               ·Ujedinjena Kraljevina primjenjuje razmjerne i prikladne kontrole u kojima učinkovito uzima u obzir namjeravanu krajnju uporabu i rizik od zlouporabe u skladu s odredbama i ciljevima ove Uredbe.

                  Nadalje, potrebno je osigurati ujednačenu i dosljednu primjenu kontrola u cijelom EU-u kako bi se osigurali ravnopravni uvjeti za izvoznike iz EU-a te zaštitila EU-ova i međunarodna sigurnost.

                  Ovaj prijedlog ne utječe na redovni zakonodavni postupak za preinaku Uredbe Vijeća (EZ) br. 428/2009 koju je Komisija predložila 28. rujna 2016.
                     4

               •Dosljednost u odnosu na druge politike Unije

                  EU-ov sustav kontrole izvoza robe s dvojnom namjenom predviđa da dozvole za izvoz izdaju nacionalna nadležna tijela na temelju procjene pojedinačnih slučajeva. Zahtjev za posebnu dozvolu za izvoz u Ujedinjenu Kraljevinu vjerojatno će uzrokovati znatno administrativno opterećenje za izvoznike i nadležna tijela te rizik od stvaranja neravnopravnih uvjeta za izvoznike u državama članicama i time utjecati na dobro funkcioniranje unutarnjeg tržišta i zajedničke trgovinske politike. Ti negativni učinci mogu se ublažiti uvrštenjem Ujedinjene Kraljevine na popis odredišta obuhvaćenih EU001. Stoga je ovaj prijedlog dosljedan s općim pristupom izvanrednim mjerama za povlačenje Ujedinjene Kraljevine bez sporazuma.

                  Nadalje, s obzirom na to da je Ujedinjena Kraljevina važno odredište za izvoz robe s dvojnom namjenom i da predano osigurava potpunu usklađenost s relevantnim međunarodnim obvezama, uvrštenje Ujedinjene Kraljevine na popis odredišta obuhvaćenih EU001 u skladu je s ciljevima ove Uredbe u odnosu na međunarodnu i EU-ovu sigurnost.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Pravna je osnova članak 207. Ugovora o funkcioniranju Europske unije (UFEU).

               •Supsidijarnost (za neisključivu nadležnost)

                  Ne primjenjuje se jer je međunarodna trgovina u isključivoj nadležnosti EU-a.

               •Proporcionalnost

                  Predložena uredba smatra se razmjernom jer će se njome izbjeći nerazmjerni poremećaji u trgovini i prekomjerno administrativno opterećenje EU-ova izvoza robe s dvojnom namjenom u Ujedinjenu Kraljevinu, ne narušavajući pritom EU-ovu međunarodnu sigurnost. Ne prelazi ono što je nužno za postizanje tog cilja i ne povlači za sobom veće promjene.

               •Odabir instrumenta

                  Ovaj prijedlog sadržava ograničenu izmjenu kako bi se odgovorilo na vrlo specifičnu i jednokratnu situaciju. Budući da je popis trećih zemalja koje obuhvaća EU001 uveden Uredbom Vijeća (EZ) br. 428/2009 i uzimajući u obzir da Komisija nema ovlasti za uvrštenje drugih zemalja na taj popis, čini se da je uredba Europskog parlamenta i Vijeća jedini prikladni oblik zakonodavnog akta za rješavanje te situacije.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija/provjera primjerenosti postojećeg zakonodavstva

                  Ne primjenjuje se zbog izvanredne i jednokratne naravi događaja koji iziskuje ovaj prijedlog.

               •Savjetovanja s dionicima

                  Specifične okolnosti pregovora o povlačenju Ujedinjene Kraljevine iz Unije i situacija koja se neprekidno mijenja uvelike ograničavaju mogućnost javnog savjetovanja o prijedlogu. Međutim, razni dionici i predstavnici država članica ukazali su na izazove koji proizlaze iz povlačenja Ujedinjene Kraljevine iz EU-a i moguća rješenja.

               •Procjena učinka

                  U skladu sa Smjernicama za bolju regulativu procjena učinka nije potrebna zbog izvanredne naravi situacije. Nisu dostupne bitno različite političke mogućnosti osim onih koje su predložene.

               •Temeljna prava

                  Prijedlog nema utjecaj na primjenu ili zaštitu temeljnih prava.

               4.UTJECAJ NA PRORAČUN

                  Nije primjenjivo.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Ne primjenjuje se zbog kratkoročne naravi predložene mjere.

               2018/0435 (COD)

               Prijedlog

               UREDBE EUROPSKOG PARLAMENTA I VIJEĆA

               o izmjeni Uredbe Vijeća (EZ) br. 428/2009 izdavanjem opće izvozne dozvole Unije za izvoz određene robe s dvojnom namjenom iz Unije u Ujedinjenu Kraljevinu Velike Britanije i Sjeverne Irske

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 2.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               u skladu s redovnim zakonodavnim postupkom,

               budući da:

               (1)Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji. Ugovori će se prestati primjenjivati na Ujedinjenu Kraljevinu od dana stupanja na snagu sporazuma o povlačenju ili, u protivnom, dvije godine nakon te obavijesti, to jest od 30. ožujka 2019., osim ako Europsko vijeće u dogovoru s Ujedinjenom Kraljevinom jednoglasno odluči produljiti to razdoblje.

               (2)Uredbom Vijeća (EZ) br. 428/2009
                  5
                uspostavlja se zajednički sustav za kontrolu izvoza robe s dvojnom namjenom potreban za promicanje Unijine i međunarodne sigurnosti i osiguravanje ravnopravnih uvjeta za izvoznike iz Unije.

               (3)Uredbom (EZ) br. 428/2009 predviđene su „opće izvozne dozvole Unije”, kojima se olakšavaju kontrole izvoza niskog rizika robe s dvojnom namjenom u određene treće zemlje. Trenutno su općim izvoznim dozvolama br. EU001. obuhvaćene Australija, Kanada, Japan, Novi Zeland, Norveška, Švicarska, uključujući Lihtenštajn, i Sjedinjene Američke Države.

               (4)Ujedinjena Kraljevina, kao stranka u relevantnim međunarodnim sporazumima i članica međunarodnih režima o neširenju oružja, zadržava potpunu usklađenost s povezanim obvezama te primjenjuje razmjerne i prikladne kontrole u kojima učinkovito uzima u obzir namjeravanu krajnju uporabu i riziku od zlouporabe u skladu s odredbama i ciljevima ove Uredbe.

               (5)S obzirom na to da je Ujedinjena Kraljevina važno odredište za robu s dvojnom namjenom proizvedenu u Uniji primjereno je Ujedinjenu Kraljevinu uvrstiti na popis odredišta obuhvaćenih općim izvoznim dozvolama br. EU001 kako bi se osigurala ujednačena i dosljedna primjena kontrola u cijeloj Uniji, promicali ravnopravni uvjeti za izvoznike iz Unije i izbjeglo nepotrebno administrativno opterećenje, dok se istodobno štiti Unijina i međunarodna sigurnost.

               (6)S obzirom na hitnost koja proizlazi iz okolnosti odlaska Ujedinjene Kraljevine iz Unije, potrebno je omogućiti brzu primjenu odredbi predviđenih u ovoj Uredbi, a koje se odnose na uključivanje Ujedinjene Kraljevine u opće izvozne dozvole Unije br. EU001. Stoga bi ova Uredba trebala stupiti na snagu sljedećeg dana od dana objave u Službenom listu Europske unije.

               (7)Ujedinjenu Kraljevinu bi trebalo uvrstiti na popis odredišta obuhvaćenih općim izvoznim dozvolama Unije br. EU001 samo ako sporazum o povlačenju sklopljen s Ujedinjenom Kraljevinom u skladu s člankom 50. stavkom 2. Ugovora o Europskoj uniji nije stupio na snagu do datuma na koji se Ugovori prestaju primjenjivati na Ujedinjenu Kraljevinu i u Ujedinjenoj Kraljevini u skladu s člankom 50. stavkom 3. Ugovora o Europskoj uniji,

               DONIJELI SU OVU UREDBU:

               Članak 1.

               Prilog IIa. dio 2. Uredbe Vijeća (EZ) br. 428/2009 mijenja se kako slijedi:

               (a)naslov „Izvoz u Australiju, Kanadu, Japan, Novi Zeland, Norvešku, Švicarsku, uključujući Lihtenštajn, i Sjedinjene Američke Države” zamjenjuje se sljedećim:

               „Izvoz u Australiju, Kanadu, Japan, Novi Zeland, Norvešku, Švicarsku, uključujući Lihtenštajn, Ujedinjenu Kraljevinu Velike Britanije i Sjeverne Irske i Sjedinjene Američke Države”;

               (b)u dijelu 2. nakon „Švicarska, uključujući Lihtenštajn,” umeće se sljedeće:

               „– Ujedinjena Kraljevina Velike Britanije i Sjeverne Irske”.

               Članak 2.

               Stupanje na snagu i primjena

               Ova Uredba stupa na snagu sljedećeg dana od dana objave u Službenom listu Europske unije.

               Primjenjuje se od sljedećeg dana od dana prestanka primjene Ugovorâ na Ujedinjenu Kraljevinu u skladu s člankom 50. stavkom 3. Ugovora o Europskoj uniji.

               Međutim, ova se Uredba ne primjenjuje ako je sporazum o povlačenju sklopljen s Ujedinjenom Kraljevinom u skladu s člankom 50. stavkom 2. Ugovora o Europskoj uniji stupio na snagu do tog datuma.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu,

                  Za Europski parlament
                        Za Vijeće

                  Predsjednik
                        Predsjednik

                     (1)

                  https://ec.europa.eu/commission/sites/beta-political/files/draft_withdrawal_agreement_0.pdf
                  .

                     (2)

                        COM(2018) 880 final

                     (3)

                        SL L 134, 29.5.2009., str. 1.

                     (4)

                        COM(2016) 616 final.

                     (5)

                        Uredba Vijeća (EZ) br. 428/2009 od 5. svibnja 2009. o uspostavljanju režima Zajednice za kontrolu izvoza, prijenosa, brokeringa i provoza robe s dvojnom namjenom (SL L 134, 29.5.2009., str. 1.).


               EUROPSKA KOMISIJA
            Bruxelles, 19.12.2018.
            COM(2018) 892 final
            2018/0432(COD)
            Prijedlog
            UREDBE EUROPSKOG PARLAMENTA I VIJEĆA
            radi omogućivanja nastavka programâ teritorijalne suradnje PEACE IV (Irska–Ujedinjena Kraljevina) i Ujedinjena Kraljevina–Irska (Irska–Sjeverna Irska–Škotska) u kontekstu povlačenja Ujedinjene Kraljevine iz Europske unije

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji. To znači da će se primarno i sekundarno pravo Unije, ako sporazum o povlačenju
                     1
                   ne bude ratificiran, prestati primjenjivati na Ujedinjenu Kraljevinu od 30. ožujka 2019. („datum povlačenja”). Ujedinjena Kraljevina tada postaje treća zemlja.

                  U Komunikaciji Komisije „Pripreme za povlačenje Ujedinjene Kraljevine iz Europske unije 30. ožujka 2019.: akcijski plan za izvanredne situacije”
                     2
                   navodi se da se „Komisija obvezala i da će osigurati nastavak postojećih programa u kojima sudjeluju granični okruzi Irske i Sjeverne Irske PEACE i INTERREG, u kojima je Ujedinjena Kraljevina partner”.

                  Europsko vijeće (članak 50.) 13. prosinca 2018. ponovilo je svoj poziv na intenzivniji rad u pogledu pripremljenosti, na svim razinama, na posljedice povlačenja Ujedinjene Kraljevine, uzimajući u obzir sve moguće ishode. Ovaj je akt dio paketa mjera koje Komisija donosi kao odgovor na taj poziv.

                  Cilj je ovog Prijedloga osigurati nastavak dvaju programa bilateralne suradnje u koje je uključena Irska, odnosno programa PEACE IV (Irska–Ujedinjena Kraljevina) i programa Ujedinjena Kraljevina–Irska (Irska–Sjeverna Irska–Škotska).

               •Dosljednost s postojećim odredbama politike u određenom području

                  Cilj je ovog Prijedloga nastavak postojećih programa.

               •Dosljednost u odnosu na druge politike Unije

                  Prijedlog je potpuno u skladu s mandatom Vijeća za pregovore s Ujedinjenom Kraljevinom o njezinu povlačenju iz Unije
                     3
                  .

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Članak 178. UFEU-a•Supsidijarnost (za neisključivu nadležnost)

                  Budući da se predloženim aktom nastoji osigurati nastavak dvaju programa suradnje uređenih Uredbom (EU) br. 1299/2013, usklađenost tih programa s načelom supsidijarnosti već je ispitana u trenutku njezina donošenja.

               •Proporcionalnost

                  Ovaj se Prijedlog smatra proporcionalnim jer se njime predviđaju nužne pravne promjene, a istodobno ne prelazi ono što je potrebno za uredan nastavak dvaju programa suradnje između sjevera i juga koji uključuju teritorij Sjeverne Irske.

               •Odabir instrumenta

                  S obzirom na to da se ovaj akt nadovezuje na Uredbu (EU) br. 1299/2013, jedini je odgovarajući oblik instrumenta prijedlog uredbe.

                  Budući da će se ova Uredba, koja će stupiti na snagu sljedećeg dana od dana objave u Službenom listu Europske unije, primjenjivati samo ako sporazum o povlačenju sklopljen s Ujedinjenom Kraljevinom u skladu s člankom 50. stavkom 2. Ugovora o Europskoj uniji ne stupi na snagu do datuma prestanka primjene Ugovorâ na Ujedinjenu Kraljevinu i u Ujedinjenoj Kraljevini, predloženi ad hoc akt prikladniji je od uredbe u obliku akta o izmjeni.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Savjetovanja s dionicima

                  Zbog hitnosti izrade prijedloga kako bi ga suzakonodavci mogli pravodobno donijeti, nije bilo moguće provesti savjetovanje s dionicima.

               •Procjena učinka

                  Zbog prirode predložene mjere, u skladu sa smjernicama za bolju regulativu nije provedena procjena učinka. Na raspolaganju nema drugih bitno različitih mogućnosti politike. Predviđena mjera jedina je izvediva mogućnost politike kojom se može osigurati uredan nastavak dvaju bilateralnih programa suradnje u koje je uključena Irska, odnosno programa PEACE IV (Irska–Ujedinjena Kraljevina) i programa Ujedinjena Kraljevina–Irska (Irska–Sjeverna Irska–Škotska), nakon povlačenja Ujedinjene Kraljevine iz Unije.

               4.UTJECAJ NA PRORAČUN

                  Cilj je ovog Prijedloga osigurati, ako sporazum o povlačenju ne bude ratificiran, nastavak dvaju programa bilateralne suradnje u koje je uključena Irska, odnosno programa PEACE IV (Irska–Ujedinjena Kraljevina) i programa Ujedinjena Kraljevina–Irska (Irska–Sjeverna Irska–Škotska), bez promjene iznosa koji su dodijeljeni za njihovo financiranje. Ta će se dva programa i dalje financirati iz proračuna Unije. Mogućnost provedbe potrebnih kontrola i revizija u svim regijama sudionicama morat će se potvrditi sporazumom između Komisije i tijela Ujedinjene Kraljevine te će biti uvjet za financiranje.

               2018/0432 (COD)

               Prijedlog

               UREDBE EUROPSKOG PARLAMENTA I VIJEĆA

               radi omogućivanja nastavka programâ teritorijalne suradnje PEACE IV (Irska–Ujedinjena Kraljevina) i Ujedinjena Kraljevina–Irska (Irska–Sjeverna Irska–Škotska) u kontekstu povlačenja Ujedinjene Kraljevine iz Europske unije

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 178.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               uzimajući u obzir mišljenje Europskoga gospodarskog i socijalnog odbora
                  4
               ,

               uzimajući u obzir mišljenje Odbora regija
                  5
               ,

               u skladu s redovnim zakonodavnim postupkom,

               budući da:

               (1)Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji. Ugovori se prestaju primjenjivati na Ujedinjenu Kraljevinu od dana stupanja na snagu sporazuma o povlačenju ili, ako do toga ne dođe, dvije godine od te obavijesti, odnosno od 30. ožujka 2019., osim ako Europsko vijeće, u dogovoru s Ujedinjenom Kraljevinom, jednoglasno odluči produljiti to razdoblje.

               (2)Povlačenje se odvija tijekom programskog razdoblja 2014.–2020., u kojem Ujedinjena Kraljevina sudjeluje u 15 programa u okviru cilja „Europska teritorijalna suradnja” („programi suradnje”). Dva programa uključuju Sjevernu Irsku i njima se podupiru mir i pomirenje te suradnja sjevera i juga na temelju Sporazuma na Veliki petak, što Unija namjerava nastaviti čak i ako se Ujedinjena Kraljevina povuče iz Unije a da sporazum o povlačenju nije stupio na snagu do datuma prestanka primjene Ugovorâ na Ujedinjenu Kraljevinu i u Ujedinjenoj Kraljevini u skladu s člankom 50. stavkom 3. Ugovora o Europskoj uniji. Stoga bi se ova Uredba trebala ograničiti na ta dva programa suradnje.

               (3)Dva predmetna programa suradnje posebno su uređena Uredbom (EU) br. 1299/2013 Europskog parlamenta i Vijeća
                  6
               , Uredbom (EU) br. 1303/2013 Europskog parlamenta i Vijeća
                  7
                i Uredbom (EU, Euratom) 2018/1046 Europskog parlamenta i Vijeća
                  8
               . Ovom bi se Uredbom trebale utvrditi odredbe kojima bi se omogućio nastavak tih dvaju programa suradnje nakon povlačenja Ujedinjene Kraljevine iz Unije u skladu s navedenim uredbama.

               (4)Kad je riječ o bilateralnim programima suradnje PEACE IV (Irska–Ujedinjena Kraljevina) i Ujedinjena Kraljevina–Irska (Irska–Sjeverna Irska–Škotska), upravljačko tijelo nalazi se u Tijelu za posebne programe EU-a, koje je uspostavljeno Sporazumom između Vlade Irske i Vlade Ujedinjene Kraljevine Velike Britanije i Sjeverne Irske o uspostavljanju provedbenih tijela, potpisanim 8. ožujka 1999. (Britansko-irski sporazum od 8. ožujka 1999.). Budući da ta dva programa suradnje uključuju Sjevernu Irsku, trebala bi se nastaviti provoditi uz nužne dopunske odredbe.

               (5)U svrhu nastavka tih programa treba razjasniti da, ne dovodeći u pitanje članak 20. stavke 2. i 3. Uredbe (EU) br. 1299/2013, predmetni programi suradnje mogu obuhvaćati uključene regije u Ujedinjenoj Kraljevini, koje bi trebale biti jednake regijama razine NUTS 3.

               (6)U svrhu nastavka tih programa uz pomoć financijskih sredstava iz općeg proračuna EU-a trebao bi se sklopiti administrativni sporazum s učinkom od datuma prestanka primjene Ugovorâ na Ujedinjenu Kraljevinu i u Ujedinjenoj Kraljevini između Komisije i tijela Ujedinjene Kraljevine kako bi se omogućile kontrole i revizije pojedinih programa. Ako se potrebne kontrole i revizije ne mogu provesti, Komisija bi trebala imati mogućnost prekinuti rokove plaćanja, suspendirati plaćanja i primijeniti financijske ispravke kako je utvrđeno u člancima 83., 142., 144. i 145. Uredbe (EU) br. 1303/2013.

               (7)U skladu s člankom 76. Uredbe (EU) br. 1303/2013 Odluka Komisije o odobrenju programa PEACE IV (Irska–Ujedinjena Kraljevina) C(2015) 8564 od 30. studenoga 2015., kako je izmijenjena Odlukom C(2018) 5126 od 26. srpnja 2018., i Odluka o programu Interreg V-A C(2015) 890 od 12. veljače 2015., kako je izmijenjena Odlukom C(2016) 1547 od 10. ožujka 2016., i dalje čine odluku o financiranju u smislu Financijske uredbe, a time i pravnu obvezu u smislu te uredbe. Ujedinjena Kraljevina i dalje je odgovorna za svoje financijske obveze koje je preuzela kao država članica, a koje se odnose na te pravne obveze Unije.

               (8)Ujedinjena Kraljevina prestaje, od datuma prestanka primjene Ugovorâ, biti dijelom „Unijina dijela programskog područja” u smislu članka 20. stavka 1. Uredbe (EU) br. 1299/2013. Stoga bi trebalo prilagoditi odredbe o prihvatljivosti operacija ovisno o lokaciji.

               (9)Kako bi se omogućila brza primjena mjera predviđenih ovom Uredbom, ova Uredba trebala bi stupiti na snagu sljedećeg dana od dana objave u Službenom listu Europske unije. Ova bi se Uredba trebala primjenjivati samo ako sporazum o povlačenju sklopljen s Ujedinjenom Kraljevinom u skladu s člankom 50. stavkom 2. Ugovora o Europskoj uniji ne stupi na snagu do datuma prestanka primjene Ugovora na Ujedinjenu Kraljevinu i u Ujedinjenoj Kraljevini u skladu s člankom 50. stavkom 3. Ugovora o Europskoj uniji,

               DONIJELI SU OVU UREDBU:

               Članak 1.
               Predmet i područje primjene

               Ovom se Uredbom utvrđuju odredbe za suočavanje s posljedicama povlačenja Ujedinjene Kraljevine iz Unije u situaciji kad sporazum o povlačenju sklopljen s Ujedinjenom Kraljevinom u skladu s člankom 50. stavkom 2. Ugovora o Europskoj uniji nije stupio na snagu do datuma prestanka primjene Ugovorâ na Ujedinjenu Kraljevinu i u Ujedinjenoj Kraljevini u skladu s člankom 50. stavkom 3. Ugovora o Europskoj uniji i s obzirom na nastavak sljedećih dvaju programa suradnje obuhvaćenih Uredbom (EU) br. 1299/2013 u kojima sudjeluje Ujedinjena Kraljevina („programi suradnje”):

               (1)PEACE IV (Irska–Ujedinjena Kraljevina);

               (2)Ujedinjena Kraljevina–Irska (Irska–Sjeverna Irska–Škotska).

               Uredba (EU) br. 1299/2013 nastavlja se primjenjivati na programe suradnje koji podliježu odredbama ove Uredbe.

               Članak 2.
               Geografski opseg

               Ne dovodeći u pitanje članak 20. stavke 2. i 3. Uredbe (EU) br. 1299/2013, programi suradnje mogu obuhvaćati uključene regije u Ujedinjenoj Kraljevini, koje bi trebale biti jednake regijama razine NUTS 3.

               Članak 3.
               Programska tijela

               Odstupajući od članka 21. stavka 1. Uredbe (EU) br. 1299/2013

               –Tijelo za posebne programe EU-a, u kojemu se nalaze upravljačko tijelo i tijelo za ovjeravanje programâ PEACE IV (Irska–Ujedinjena Kraljevina) i Ujedinjena Kraljevina–Irska (Irska–Sjeverna Irska–Škotska), i dalje obavlja svoje zadaće,

               –Ministarstvo financija Sjeverne Irske ostaje tijelo za reviziju tih programa.

               Članak 4.
               Nadležnost Komisije u kontroli

               Komisija i tijela Ujedinjene Kraljevine dogovaraju se o primjeni pravila o kontrolama i revizijama pojedinih programa. Kontrole i revizije obuhvaćaju cijelo razdoblje programâ suradnje.

               Ako se potrebne kontrole i revizije programâ ne mogu provesti u svim predmetnim regijama, to predstavlja ozbiljan nedostatak u sustavu upravljanja i kontrole za potrebe mjera utvrđenih u člancima 83., 142., 144. i 145. Uredbe (EU) br. 1303/2013.

               Članak 5.
               Prihvatljivost operacija ovisno o lokaciji

               Gornja granica utvrđena člankom 20. stavkom 2. točkom (b) Uredbe (EU) br. 1299/2013 ne primjenjuje se na programe suradnje.

               Članak 6.
               Stupanje na snagu i primjena

               Ova Uredba stupa na snagu sljedećeg dana od dana objave u Službenom listu Europske unije.

               Primjenjuje se od sljedećeg dana od dana prestanka primjene Ugovorâ na Ujedinjenu Kraljevinu i u Ujedinjenoj Kraljevini u skladu s člankom 50. stavkom 3. Ugovora o Europskoj uniji.

               Međutim, ova se Uredba ne primjenjuje ako sporazum o povlačenju sklopljen s Ujedinjenom Kraljevinom u skladu s člankom 50. stavkom 2. Ugovora o Europskoj uniji stupi na snagu do tog datuma.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu,

                  Za Europski parlament
                        Za Vijeće

                  Predsjednik
                        Predsjednik

               ZAKONODAVNI FINANCIJSKI IZVJEŠTAJ

               1.OKVIR PRIJEDLOGA/INICIJATIVE

               1.1.Naslov prijedloga/inicijative

               1.2.Odgovarajuća područja politike

                  Prijedlog uredbe Europskog parlamenta i Vijeća o posebnim odredbama za upravljanje programima europske teritorijalne suradnje u kontekstu povlačenja Ujedinjene Kraljevine iz Europske unije

               1.3.Osnova prijedloga/inicijative

               1.3.1.Zahtjevi koje treba ispuniti u kratkoročnom ili dugoročnom razdoblju, uključujući detaljan vremenski plan provedbe inicijative

                  Ova Uredba stupa na snagu sljedećeg dana od dana objave u Službenom listu Europske unije.

                  Primjenjuje se od sljedećeg dana od dana prestanka primjene Ugovorâ na Ujedinjenu Kraljevinu i u Ujedinjenoj Kraljevini u skladu s člankom 50. stavkom 3. Ugovora o Europskoj uniji.

                  Ova se Uredba ne primjenjuje ako sporazum o povlačenju sklopljen s Ujedinjenom Kraljevinom u skladu s člankom 50. stavkom 2. Ugovora o Europskoj uniji stupi na snagu do tog datuma.

               1.3.2.Dodana vrijednost angažmana Unije (može proizlaziti iz raznih čimbenika, npr. bolje koordinacije, pravne sigurnosti, veće djelotvornosti ili komplementarnosti). Za potrebe ove točke „dodana vrijednost angažmana Unije” vrijednost je intervencije Unije koja je dodana vrijednosti koju bi države članice inače ostvarile svojim zasebnim djelovanjima.

                  Nije primjenjivo.

               1.3.3.Pouke iz prijašnjih sličnih iskustava

                  Nije primjenjivo.

               1.3.4.Usklađenost s višegodišnjim financijskim okvirom i moguće sinergije s drugim prikladnim instrumentima

                  Ova je Uredba u skladu s VFO-om. Nema financijski učinak.

               1.3.5.Ocjena različitih dostupnih mogućnosti financiranja, uključujući mogućnost preraspodjele

                  Ova Uredba nema financijski učinak. Doprinos Unije za programe financirat će se iz općeg proračuna Unije.

               1.4.Trajanje i financijski učinak prijedloga/inicijative

               –X Nema financijski učinak

               1.5.Predviđeni načini upravljanja
                  9

               ◻Izravno upravljanje koje provodi Komisija

               –◻ putem svojih službi, uključujući osoblje u delegacijama Unije

               –◻ putem izvršnih agencija

               X Podijeljeno upravljanje s državama članicama

               ◻ Neizravno upravljanje povjeravanjem zadaća izvršenja proračuna:

               –◻ trećim zemljama ili tijelima koja su one odredile

               –◻ međunarodnim organizacijama i njihovim agencijama (navesti)

               –◻ EIB-u i Europskom investicijskom fondu

               –◻ tijelima iz članaka 70. i 71. Financijske uredbe

               –◻ tijelima javnog prava

               –◻ tijelima uređenima privatnim pravom koja pružaju javne usluge u mjeri u kojoj daju odgovarajuća financijska jamstva

               –◻ tijelima uređenima privatnim pravom države članice kojima je povjerena provedba javno-privatnog partnerstva i koja daju odgovarajuća financijska jamstva

               –◻ osobama kojima je povjerena provedba određenih djelovanja u području ZVSP-a u skladu s glavom V. UEU-a i koje su navedene u odgovarajućem temeljnom aktu.

               –Ako je označeno više načina upravljanja, pojedinosti navesti u odjeljku „Napomene”.

               Napomene

                  Nije primjenjivo.

               2.MJERE UPRAVLJANJA

               2.1.Pravila nadzora i izvješćivanja

               Navesti učestalost i uvjete.

                  Nije primjenjivo.

               2.2.Sustavi upravljanja i kontrole

               2.2.1.Obrazloženje načina upravljanja, mehanizama provedbe financiranja, načina plaćanja i predložene strategije kontrole

                  Nije primjenjivo.

               2.2.2.Informacije o utvrđenim rizicima i sustavima unutarnje kontrole uspostavljenima radi smanjivanja tih rizika

                  Nije primjenjivo.

               2.2.3.Procjena i obrazloženje troškovne učinkovitosti kontrola (omjer troškova kontrole i vrijednosti sredstava kojima se upravlja) i procjena očekivane razine rizika od pogreške (pri plaćanju i pri zaključenju)

                  Nije primjenjivo.

               2.3.Mjere za sprječavanje prijevara i nepravilnosti

               Navesti postojeće ili predviđene mjere za sprečavanje i zaštitu, npr. iz strategije za borbu protiv prijevara.

                  Nije primjenjivo.

               3.PROCIJENJENI FINANCIJSKI UČINAK PRIJEDLOGA/INICIJATIVE

               3.1.Naslovi višegodišnjeg financijskog okvira i proračunske linije rashoda na koje prijedlog/inicijativa ima učinak

               ·Postojeće proračunske linije

               Prema redoslijedu naslova višegodišnjeg financijskog okvira i proračunskih linija.

                        Naslov višegodišnjeg financijskog okvira

                        Proračunska linija

                        Vrsta
                        rashoda

                        Doprinos

                        Broj

                        Dif./nedif.
                           10

                        zemalja EFTA-e
                           11

                        zemalja kandidatkinja
                           12

                        trećih zemalja

                        u smislu članka 21. stavka 2. točke (b) Financijske uredbe

                        13

                        13.03.64.01 – Europski fond za regionalni razvoj (EFRR) – Europska teritorijalna suradnja

                        Dif.

                        NE

                        NE

                        NE

                              NE

               3.2.Procijenjeni financijski učinak prijedloga na odobrena sredstva

               3.2.1.Sažetak procijenjenog učinka na odobrena sredstva za poslovanje

               –X
                     Ova Uredba nema financijski učinak.

               ◻
                     Za prijedlog/inicijativu potrebna su sljedeća odobrena sredstva za poslovanje:

               EUR

                        Naslov višegodišnjeg financijskog
                        okvira:

                        13

                        2019.

                        2020.

                        2021.

                        2022.

                              2023.

                        Sljedeće godine

                        UKUPNO

                        • Poništenje odobrenih sredstava za poslovanje

                        13.03.64.01 – Europski fond za regionalni razvoj (EFRR) – Europska teritorijalna suradnja

                        Preuzete obveze

                        (1a)

                        Plaćanja

                        (2a)

                        UKUPNA odobrena sredstva

                        Preuzete obveze

                        =1a+1b +3

                        Plaćanja

                        =2a+2b

                        +3

                        •UKUPNA odobrena sredstva za poslovanje

                        Preuzete obveze

                        (4)

                        Plaćanja

                        (5)

                        •UKUPNA administrativna odobrena sredstva koja se financiraju iz omotnice za posebne programe

                        (6)

                        UKUPNA odobrena sredstva
                        iz NASLOVA 13
                           višegodišnjeg financijskog okvira

                        Preuzete obveze

                        = 4 + 6

                        Plaćanja

                        = 5 + 6

               Ako prijedlog/inicijativa utječe na više od jednog naslova za poslovanje, ponovite prethodni odjeljak:

                        • UKUPNA odobrena sredstva za poslovanje (svi naslovi za poslovanje)

                        Preuzete obveze

                        (4)

                        Plaćanja

                        (5)

                         UKUPNA administrativna odobrena sredstva koja se financiraju iz omotnice za posebne programe (svi naslovi za poslovanje)

                        (6)

                        UKUPNA odobrena sredstva
                        iz NASLOVA 1 – 4
                           višegodišnjeg financijskog okvira
                        (referentni iznos)

                        Preuzete obveze

                        = 4 + 6

                        Plaćanja

                        = 5 + 6

                        Naslov višegodišnjeg financijskog
                        okvira:

                        5

                        „Administrativni rashodi”

               U ovaj se dio unose „administrativni proračunski podaci”, koji se najprije unose u

                  prilog zakonodavnom financijskom izvještaju

                (Prilog V. internim pravilima), koji se učitava u sustav DECIDE za potrebe savjetovanja među službama.

               U milijunima EUR (do 3 decimalna mjesta)

                        Godina
                        N

                        Godina
                        N+1

                        Godina
                        N+2

                        Godina
                        N+3

                        Unijeti onoliko godina koliko je potrebno za prikaz trajanja učinka (vidjeti točku 1.6.)

                        UKUPNO

                        GU: <…….>

                        • Ljudski resursi

                        • Ostali administrativni rashodi

                        GLAVNA UPRAVA <….> UKUPNO

                        Odobrena sredstva

                        UKUPNA odobrena sredstva
                        iz NASLOVA 5
                           višegodišnjeg financijskog okvira

                        (ukupne obveze = ukupna plaćanja)

               U milijunima EUR (do 3 decimalna mjesta)

                        Godina
                        N
                           13

                        Godina
                        N+1

                        Godina
                        N+2

                        Godina
                        N+3

                        Unijeti onoliko godina koliko je potrebno za prikaz trajanja učinka (vidjeti točku 1.6.)

                        UKUPNO

                        UKUPNA odobrena sredstva
                        iz NASLOVA 1 – 5
                           višegodišnjeg financijskog okvira

                        Preuzete obveze

                        Plaćanja

               3.2.2.Procijenjeni rezultati financirani odobrenim sredstvima za poslovanje

               Odobrena sredstva za preuzimanje obveza u milijunima EUR (do 3 decimalna mjesta)

                        Navesti ciljeve i rezultate

                        ⇩

                        Godina
                        N

                        Godina
                        N+1

                        Godina
                        N+2

                        Godina
                        N+3

                        Unijeti onoliko godina koliko je potrebno za prikaz trajanja učinka (vidjeti točku 1.6.)

                        UKUPNO

                        REZULTATI

                        Vrsta
                           14

                        Prosječni trošak

                        Br.

                        Trošak

                        Br.

                        Trošak

                        Br.

                        Trošak

                        Br.

                        Trošak

                        Br.

                        Trošak

                        Br.

                        Trošak

                        Br.

                        Trošak

                        Ukupni broj

                        Ukupni trošak

                        POSEBNI CILJ br. 1
                           15
                        ...

                        — Rezultat

                        — Rezultat

                        — Rezultat

                        Međuzbroj za posebni cilj br. 1

                        POSEBNI CILJ br. 2...

                        — Rezultat

                        Međuzbroj za posebni cilj br. 2

                        UKUPNO

               3.2.3.Sažetak procijenjenog učinka na administrativna odobrena sredstva

               –◻
                     Za prijedlog/inicijativu nisu potrebna administrativna odobrena sredstva

               –◻
                     Za prijedlog/inicijativu potrebna su sljedeća administrativna odobrena sredstva:

               U milijunima EUR (do 3 decimalna mjesta)

                        Godina
                        N
                           16

                        Godina
                        N+1

                        Godina
                        N+2

                        Godina
                        N+3

                        Unijeti onoliko godina koliko je potrebno za prikaz trajanja učinka (vidjeti točku 1.6.)

                        UKUPNO

                        NASLOV 5
                        višegodišnjeg financijskog okvira

                        Ljudski resursi

                        Ostali administrativni rashodi

                        Međuzbroj za NASLOV 5
                        višegodišnjeg financijskog okvira

                        Izvan NASLOVA 5
                           17

                        višegodišnjeg financijskog okvira

                        Ljudski resursi

                        Ostali administrativni
                        rashodi

                        Međuzbroj
                        izvan NASLOVA 5
                        višegodišnjeg financijskog okvira

                        UKUPNO

               Potrebna odobrena sredstva za ljudske resurse i ostale administrativne rashode pokrit će se odobrenim sredstvima glavne uprave koja su već dodijeljena za upravljanje djelovanjem i/ili su preraspodijeljena unutar glavne uprave te, prema potrebi, bilo kojim dodatnim sredstvima koja se mogu dodijeliti nadležnoj glavnoj upravi u okviru godišnjeg postupka dodjele sredstava uzimajući u obzir proračunska ograničenja.

               3.2.3.1.Procijenjene potrebe u pogledu ljudskih resursa

               –◻
                     Za prijedlog/inicijativu nisu potrebni ljudski resursi.

               –◻
                     Za prijedlog/inicijativu potrebni su sljedeći ljudski resursi:

               Procjenu navesti u ekvivalentima punog radnog vremena

                        Godina
                        N

                        Godina
                        N+1

                        Godina N+2

                        Godina N+3

                        Unijeti onoliko godina koliko je potrebno za prikaz trajanja učinka (vidjeti točku 1.6.)

                        • Radna mjesta prema planu radnih mjesta (dužnosnici i privremeno osoblje)

                        XX 01 01 01 (sjedište i predstavništva Komisije)

                        XX 01 01 02 (delegacije)

                        XX 01 05 01/11/21 (neizravno istraživanje)

                        10 01 05 01/11 (izravno istraživanje)

                        • Vanjsko osoblje (u ekvivalentu punog radnog vremena: EPRV)
                           18

                        XX 01 02 01 (UO, UNS, UsO iz „globalne omotnice”)

                        XX 01 02 02 (UO, LO, UNS, UsO i MSD u delegacijama)

                        XX 01 04 yy
                           19

                        — u sjedištima

                        — u delegacijama

                        XX 01 05 02/12/22 (UO, UNS, UsO – neizravno istraživanje)

                        10 01 05 02/12 (UO, UNS, UsO – izravno istraživanje)

                        Ostale proračunske linije (navesti)

                        UKUPNO

               XX se odnosi na odgovarajuće područje politike ili glavu proračuna.

               Potrebe za ljudskim resursima pokrit će se osobljem glavne uprave kojemu je već povjereno upravljanje djelovanjem i/ili koje je preraspoređeno unutar glavne uprave te, prema potrebi, resursima koji se mogu dodijeliti nadležnoj glavnoj upravi u okviru godišnjeg postupka dodjele sredstava uzimajući u obzir proračunska ograničenja.

               Opis zadaća:

                        Dužnosnici i privremeno osoblje

                        Vanjsko osoblje

               3.2.4.Usklađenost s aktualnim višegodišnjim financijskim okvirom

               Prijedlog/inicijativa:

               –X
                     može se u potpunosti financirati unutar relevantnog naslova višegodišnjeg financijskog okvira (VFO)

               –◻
                     zahtijeva upotrebu nedodijeljene razlike u okviru relevantnog naslova VFO-a i/ili upotrebu posebnih instrumenata kako su definiranih u Uredbi o VFO-u

                  Objasniti što je potrebno te navesti odgovarajuće naslove i proračunske linije, odgovarajuće iznose te instrumente čija se upotreba predlaže.

               –◻
                     zahtijeva reviziju VFO-a.

                  Objasniti što je potrebno te navesti odgovarajuće naslove i proračunske linije i iznose.

               3.2.5.Doprinos trećih strana

               U prijedlogu/inicijativi:

               –X ne predviđa se sudjelovanje trećih strana u sufinanciranju

               –
                     predviđa se sudjelovanje trećih strana u sufinanciranju prema sljedećoj procjeni:

               Odobrena sredstva u EUR

               3.3.Procijenjeni učinak na prihode

               –X
                     Prijedlog/inicijativa nema financijski učinak na prihode.

               –
                     Prijedlog/inicijativa ima sljedeći financijski učinak:

               –◻
                     na vlastita sredstva

               –◻
                     na ostale prihode

               –navesti ako su prihodi dodijeljeni proračunskim linijama rashoda X

                    EUR

               Za namjenske prihode navesti odgovarajuće proračunske linije rashoda.

                  Nije primjenjivo.

               Ostale napomene (npr. metoda/formula za izračun učinka na prihode ili druge informacije)

                     (1)

                  https://ec.europa.eu/commission/sites/beta-political/files/draft_withdrawal_agreement_0.pdf
                  .

                     (2)

                        COM(2018) 880 final, 13.11.2018.

                     (3)

                        Inspirirano Prijedlogom uredbe Europskog parlamenta i Vijeća o izmjeni Uredbe (EU) br. 1316/2013 s obzirom na povlačenje Ujedinjene Kraljevine iz Unije, COM(2018) 568, 1.8.2018.

                     (4)

                        SL C , , str. .

                     (5)

                        SL C , , str. .

                     (6)

                        Uredba (EU) br. 1299/2013 Europskog parlamenta i Vijeća od 17. prosinca 2013. o posebnim odredbama za potporu iz Europskog fonda za regionalni razvoj cilju „Europska teritorijalna suradnja” (SL L 347, 20.12.2013., str. 259.).

                     (7)

                        Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (SL L 347, 20.12.2013., str. 320.).

                     (8)

                        Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).

                     (9)

                        Informacije o načinima upravljanja i upućivanju na Financijsku uredbu dostupne su na internetskoj stranici BudgWeb:
                  https://myintracomm.ec.europa.eu/budgweb/HR/man/budgmanag/Pages/budgmanag.aspx

                     (10)

                        Dif. = diferencirana odobrena sredstva / nedif. = nediferencirana odobrena sredstva.

                     (11)

                        EFTA: Europsko udruženje slobodne trgovine.

                     (12)

                        Zemlje kandidatkinje i, ako je primjenjivo, potencijalni kandidati sa zapadnog Balkana.

                     (13)

                        Godina N godina je početka provedbe prijedloga/inicijative. Umjesto „N” upišite predviđenu prvu godinu provedbe (na primjer: 2021.). Isto učinite i za ostale godine.

                     (14)

                        Rezultati su proizvodi i usluge koji se isporučuju (npr.: broj financiranih studentskih razmjena, broj kilometara izgrađenih cesta, itd.).

                     (15)

                        Na način opisan u odjeljku 1.4.2. „Posebni ciljevi…”

                     (16)

                        Godina N godina je početka provedbe prijedloga/inicijative. Umjesto „N” upišite predviđenu prvu godinu provedbe (na primjer: 2021.). Isto učinite i za ostale godine.

                     (17)

                        Tehnička i/ili administrativna pomoć i rashodi za potporu provedbi programa i/ili djelovanja EU-a (prijašnje linije „BA”), neizravno istraživanje, izravno istraživanje.

                     (18)

                        UO = ugovorno osoblje; LO = lokalno osoblje; UNS = upućeni nacionalni stručnjaci; UsO = ustupljeno osoblje; MSD = mladi stručnjaci u delegacijama.

                     (19)

                        U okviru gornje granice za vanjsko osoblje iz odobrenih sredstava za poslovanje (prijašnje linije „BA”).